Konstantin Filozófus Egyetem

A Konstantin Filozófus Egyetem (szlovákul Univerzita Konštantína Filozofa v Nitre) szlovák állami felsőoktatási intézmény Nyitrán. Névadója Szent Cirill (Konstantin). Első rektora Peter Liba volt. 2018-tól Libor Vozár tölti be ezt a pozíciót. Története Az egyetem története 1959-ig nyúlik vissza, amikor Pedagógiai Intézmény nyílt Nyitrán, a következő évben kezdődött meg a magyar tannyelvű iskolák tanárainak képzése. 1964-ben Pedagógiai Karrá nevezték át. 1992-ben rövid ideig a Szlovák Mezőgazdasági Egyetemmel a Nyitrai Egyetem része, de még ebben az évben önállósodott, és létrejött a Nyitrai Pedagógiai Főiskola. 1993-ban két új karral bővült: Humántudományi Kar és Természettudományi Kar. 1996. október 23-án vette fel jelenlegi nevét. 2001-ben létrejött a Társadalomtudományi és Orvostudományi Kar, két évvel később pedig a nemzetiségi tanszékek egyesülésével a Közép-Európai Tanulmányok Kara. Karok Bölcsészettudományi Kar (Filozofická fakulta) Közép-Európai Tanulmányok Kara (Fakulta stredoeurópskych štúdií) Pedagógiai Kar (Pedagogická fakulta) Társadalomtudományi és Orvostudományi Kar (Fakulta sociálnych vied a zdravotníctva) Természettudományi Kar (Fakulta prírodných vied) Magyar nyelvű oktatás A Közép-Európai Tanulmányok Karán kínált magyar nyelvű képzések: Alapképzések Magyar-szlovák kétnyelvű ügyvitelszervezés Óvodapedagógia Regionális idegenforgalom Közép-európai areális tanulmányok Fordító- és tolmácsképzés: magyar nyelv és kultúra szakpárosításban Magyar nyelv és irodalom szakpárosításban (tanári szak) Mesterképzések Magyar nyelv a kétnyelvű hivatali kommunikációban Regionális idegenforgalom menedzsmentje Közép-európai areális tanulmányok Tanítóképzés Fordító - és tolmácsképzés: magyar nyelv és kultúra, szakpárosításban Magyar nyelv és irodalom szakpárosításban (tanári szak) Doktori képzések Közép-európai areális tanulmányok Magyar nyelv - és irodalom oktatáselmélete Híres hallgatók Fehér Sándor – agrármérnök, helytörténész, költő Michal Hvorecký – szlovák író, publicista Ján Kuciak – újságíró Malina Hedvig Szarka Gyula – Kossuth-díjas énekes, gitáros, zeneszerző, a Ghymes együttes alapítója, Szarka Tamás bátyja Szarka Tamás – Kossuth-díjas énekes, hegedűművész, költő, a Ghymes együttes alapítója, Szarka Gyula öccse Török Tamás – nyelvész Varga Norbert (1968) közművelődési szakember, folklórkutató, a szlovákiai folklórmozgalom kiemelkedő alakja Szilassi Lajos – magyar matematikus, a Szilassi-poliéder megalkotója (PhD címét szerezte itt) Híres oktatók Alabán Ferenc – irodalomtörténész B. Kovács István – régész, néprajzkutató Noémi Beljak Pažinová – régész. Jozef Bujna – szlovák régész Cornides István – fizikus Csanda Gábor – irodalomkritikus, szerkesztő Cselényi László – író, költő, újságíró, műfordító Hámori Péter – társadalomtörténész Eduard Chmelár – szlovák történész, politikus Martin Hetényi – szlovák történész Kiss Gy. Csaba – irodalomtörténész, művelődéstörténész Komzsík Attila – matematikus, dékán Klára Kuzmová (1955-2022) régész Liszka József – néprajzkutató Öllös László – politológus, filozófus Ratimorsky Piroska – régész Peter Romsauer – régész Sándor Anna – nyelvész Marián Zemene – szlovák történész, levéltáros Jegyzetek Források Konstantin Filozófus Egyetem honlapja